རུའུ་སེལ་གྱིས་འཇིག་རྟེན་འདིར་འབྱུང་བ་གཉིས་ཡོད་པར་འདོད་དེ་རང་བྱུང་ཁམས་ཀྱི་འབྱུང་བ་དང་རིན་ཐང་གི་འབྱུང་བ་གཉིས་སོ།།རང་བྱུང་ཁམས་ཀྱི་འཇིག་རྟེན་ནང་ལ་བཟང་ངན་དང་འགྲིག་ནོར་གྱི་འབྲེལ་བ་མེད་པར་བཞེད།མི་ནི་རང་བྱུང་ཁམས་ཀྱི་ཆ་ཤས་ཤིག་ཡིན་པ་དྭོགས་པ་བྱེད་མི་དགོས་པ་རེད་ལ།རང་བྱུང་ཁམས་ཀྱིས་དངོས་ཁམས་ཕྱི་རོལ་གྱི་ལམ་ལུགས་ལྟར་ཁོང་གི་འདོད་པ་དང་རེ་སྨོན།ཞེད་སྣང་བཅས་བསྐྱེད་པ་རེད།ལྟ་སྟངས་འདིའི་གཅིག་པུའི་སྒང་ནས་བརྗོད་ན།མི་ནི་རང་བྱུང་ཁམས་ཀྱི་ཆ་ཤས་ཤིག་ཡིན་པ་དང༌།རང་བྱུང་ཁམས་ལས་དམའ་རིམ་ཡིན་པ་བསྟན་ཡོད།མི་ནི་རང་བྱུང་ཁམས་ཀྱི་ཆོས་ཉིད་ཀྱི་ཐོན་རྫས་ཡིན།མཐར་ཐུག་དེ་དག་གི་གནོད་འཚེ་ཕོག་ཡུལ་ཡིན།རང་བྱུང་ཁམས་འདི་ཡག་པོ་མིན་ལ་ངན་པའང་མིན།མི་རྣམས་སྐྱིད་པོ་ཡོང་དང་མི་ཡོང་ལ་སེམས་ཁྲལ་གནང་གི་མེད།རང་བྱུང་ཁམས་ནི་སྤྲོ་སྣང་མེད་པ་ཞིག་ཡིན།མི་བུའི་འགལ་རྐྱེན་དང་ལམ་འགྲོ་གླེང་སྐབས་དེ་ནི་བར་གནས་ཤིག་ཡིན།དེར་འགྲོ་བ་མིའི་ལས་དབང་ལ་སྒྲུབ་རྒྱུ་ཅི་ཡང་མེད།